wickkiey/tamil-wikipedia-chunked huggingface dataset:
# மாமல்லபுரம்

## புடைப்புச் சிற்பத் தொகுதிகள்

### வராகச் சிற்பத் தொகுதி

உள்ள வராகர் சிற்பம்]]  
வராக மண்டபத்தில் இருக்கும் நான்கு சிற்பத் தொகுதிகளில் ஒன்று திருமால் வராக அவதாரம் எடுத்துப் பூமிதேவியைக் காப்பாற்றி மேலே எடுத்துவருவது. பூமியை இரணியாட்சன் எனும் அரக்கன் எடுத்துச் சென்று கடலுக்கு அடியில் ஒளித்துவைக்க, திருமால் வராக அவதாரம் எடுத்து கடலுக்கு அடியில் சென்று அரக்கனுடன் போரிட்டு, அவனைக் கொன்று, பூமிதேவியை மீட்டெடுத்து மேலே கொண்டுவரும் காட்சியே இங்கே காட்டப்பட்டுள்ளது. வராகம் தன் காலை நாக அரசன்மீது வைத்திருக்கிறார். அவரது தொடையில், சற்றே வெட்கத்துடன், பூமிதேவி அமர்ந்திருக்கிறாள். அருகே ஒரு முனிவரும் ஒரு பெண்ணும் கைகூப்பி வணங்குகிறார்கள். பிரமன் ஒரு பக்கம் இருக்கிறார். அவர் அருகே ஒரு முனிவர் நிற்கிறார். சூரியனும் சந்திரனும் இரு பக்கங்களில் இருக்கிறார்கள். கீழிருந்து மேல்வரை வராகம் எடுத்திருக்கும் விசுவரூபம் சிற்பத்தில் கொண்டுவரப்பட்டுள்ளது.
# மாமல்லபுரம்

## புடைப்புச் சிற்பத் தொகுதிகள்

### திரிவிக்கிரம சிற்பத் தொகுதி

வராக மண்டபத்தில் காணப்படும் மற்றொரு சிற்பத் தொகுதி, திருமால் திரிவிக்கிரம அவதாரம் எடுப்பது ஆகும். மகாபலி ஒரு யாகம் செய்து அதன்மூலம் பெரும்பலம் பெறப் பார்க்கிறான். அதனால் பயந்த தேவர்கள் திருமாலை அணுக, அவர் வாமன அவதாரம் எடுத்துச் சிறு பையனாக வருகிறார். மகாபலியிடம் அவர் மூன்றடி மண் கேட்க அவன் கொடுப்பதாக வாக்களிக்கிறான். அந்தக் கணம் வாமனம் விசுவரூபம் எடுத்து மண்ணையும் வானையும் ஆக்கிரமிக்கிறார். அந்தக் கணத்தை அப்படியே பிடித்துச் சிற்பமாக்கியுள்ளனர் பல்லவ சிற்பிகள். திரிவிக்கிரமனின் ஒரு கால் வானை நோக்கிச் செல்கிறது. அந்தக் காலுக்குப் பூசை செய்கிறார் பிரமன். மறுபக்கம் சிவன் தெரிகிறார். தரையில் மகாபலியும் பிற அரக்கர்களும் திகைத்துப்போய் அமர்ந்திருக்கின்றனர். சூரியனும் சந்திரனும் இரு பக்கங்களிலும் காணப்படுகின்றனர்.
# மாமல்லபுரம்

## பிற சிற்பங்கள்

- சாளுவன்குப்பம் புலிக்குடைவரை
- கடற்கரைக் கோயில்கள் பகுதியில் உள்ள பல சிறு சிறு கட்டுமானங்கள்
# மாமல்லபுரம்

## பிற்காலக் கோயில்கள்

பல்லவர் காலத்துக்குப் பிறகு, விஜயநகர அரசர்கள் காலத்தில் கட்டப்பட்ட ஒரு திருமால் கோயிலும் (ஸ்தலசயனப் பெருமாள் கோயில்) மாமல்லபுரத்தில் உள்ளது. ஒரு மொட்டை கோபுரத்தையும் காணலாம். கோவர்த்தன சிற்பத் தொகுதியின்மீது அமைக்கப்பட்ட கிருஷ்ண மண்டபமும் இக்காலத்தில்தான் கட்டப்பட்டது.
# மாமல்லபுரம்

## போக்குவரத்து வசதிகள்

சென்னையில் இருந்து சுமார் 60 கி.மீ. தொலைவிலும், பாண்டிச்சேரியில் இருந்து 130 கி.மீ. தொலைவிலும், திருச்சியில் இருந்து 250 கி.மீ, செங்கல்பட்டிலிருந்து 30 கி.மீ. தொலைவிலும் மாமல்லபுரம் அமைந்துள்ளது. சென்னையின் பல இடங்களிலிருந்து மாமல்லபுரத்திற்கு பேருந்துகள் உள்ளன. சென்னை, திருச்சியில் சர்வதேச விமானநிலையங்கள் உள்ளன. திசம்பர்- சனவரி மாதத்தில் சுற்றுலா பயணிகளைக் கவரும் வகையில் தமிழ்நாடு அரசு சுற்றுலாத்துறை சார்பில் நாட்டியவிழா ஒன்றும் மாமல்லபுரத்தில் நடத்தப்படுகிறது.
# மாமல்லபுரம்

## கலையாக்கங்களில் மாமல்லபுரம்

இங்குச் சில கற்சிலைக் கலைக்கூடங்கள் உள்ளன. இங்குக் கற்சிலைகள் செய்யப்பட்டு விற்பனைக்கு வைக்கப்பட்டுள்ளன.
- கல்கியின் வரலாற்றுப் புதினம் - சிவகாமியின் சபதம் - கதை நாயகி சிவகாமி மாமல்லப்புரத்துச் சிற்பி ஆயனரின் மகளாகவும் மாமல்லனின் காதலியாகவும் சித்தரிக்கப்பட்டுள்ளார்.
- ஏ. பி. நாகராஜனின் வா ராஜா வா திரைப்படம்.
# இந்தி

**இந்தி** (, , நவீன தரநிலை இந்தி: ) அல்லது **ஹிந்தி** இந்தியாவின் வட மாநிலங்களில் பெரும்பான்மையாகப் பேசப்படும் மொழியாகும். வடமொழியை அடிப்படையாகக் கொண்ட இம்மொழியில், உருது, பாரசீக, மற்றும் அரேபிய மொழிகளின் தாக்கம் அதிகமாக காணப்படுகிறது. இந்தி இந்தியாவின் அரசு ஏற்புப் பெற்ற 22 மொழிகளுள் ஒன்று. இந்திய அரசியல் அமைப்பின் பிரிவு 343 (1) இன் கீழ் இந்தி நடுவண் அரசின் அலுவலக மொழிகளுள் ஒன்றாகும். பாலிவுட் என்று அழைக்கப்படும் மும்பை படவுலகம், இந்தி உலகம் முழுவதும் பரவ காரணமாக இருக்கிறது.
# இந்தி

## பரவல்

இந்தி இந்தியாவின் வட பகுதி முழுவதும் பரவலாக பேசப்படுகிறது. இந்தியாவில் தில்லி, ராஜஸ்தான், அரியானா, உத்தரகண்ட், உத்தரப் பிரதேசம், மத்தியப் பிரதேசம், சத்திஸ்கர், இமாச்சல பிரதேசம், ஜார்கண்ட் மற்றும் பீகார் போன்ற மாநிலங்களில் பேசப்படுகிறது. பிற இந்திய மாநிலங்களில், தமிழ்நாடு நீங்கலாக, இரண்டாவது/மூன்றாவது மொழியாக மும்மொழி திட்டத்தின் கீழ் பயிற்றுவிக்கப்படுகிறது.
# இந்தி

## பேச்சு இந்தி

### எண்கள்

1. - ஏக் (एक) = ஒன்று
1. - 'தோ (दो) = இரண்டு
1. - தீன் (तीन) = மூன்று
1. - சார் (चार) = நான்கு
1. - பாஞ்ச் (पांच) = ஐந்து
1. - சே (छः) = ஆறு
1. - சாத் (सात) = ஏழு
1. - ஆட் (आठ) = எட்டு
1. - நௌ (नौ) = ஒன்பது
1. - தஸ் (दस) = பத்து
100 - சௌ (सौ) = நூறு  
1000 - ஹசார் (हजार) = ஆயிரம்
# இந்தி

## பேச்சு இந்தி

### பொதுவானவை

- நமஸ்தே = வணக்கம்
- கித்னா = எத்தனை ?
- ஊப்பர் = மேலே - பொதுவாக தொடருந்தில் பயணிக்கும் போது ஊப்பர் சீட் - மேற்படுக்கை).
- நீச்சே = கீழ் - பொதுவாக தொடருந்தில் பயணிக்கும் போது நீச்சே சீட் - கீழ்ப்படுக்கை).
- ஜாயேகா? = போகுதா? போகுமா?- எ.கா பூபசண்டா 'சாயேகா? - பூபசண்டாரா போகுதா?)
- ச்சாயேகா ? = வேண்டுமா ? எ.கா ச்சா சாயேகா ? - தேநீர் வேண்டுமா ?
- கிஸ் தரஃப் - எந்தப் பக்கம்? எ.கா கிஸ் தரஃப் ஜாயேகா - எந்தப் பக்கம் போகும் ?
- கத்தம் ஹோகயா = முடிவடைந்து விட்டது.
- கல் - நேற்று (அல்லது) நாளை
- ஆப்கா நாம் க்யா ஹை = உங்கள் பெயர் என்ன?
- மேரா நாம் ராம் ஹை = என் பெயர் ராம்.
- மே தும்ஸே ப்யார் கர்தா/கர்தீ ஹூ = நான் உன்னை காதலிக்கிறேன்.
- டீக் ஹை = சரி
- தன்யவாத் = நன்றி
# இந்தி

## எழுத்துக்கள்

இந்தி மொழி தேவநாகரி (*देवनागरी लिपि* *தேவநாகரி லிபி*) எழுத்துகளில் எழுதப்படுகிறது. தேவநாகரி உயிரொலிகளையும், 33 மெய்யொலிகளையும் கொண்டுள்ளது. இது இடது பக்கத்தில் இருந்து வலமாக எழுதப்படுகிறது.
# இந்தி

## இந்தி சொற்களும் அவற்றின் தமிழ் கருத்துக்களும்

| தமிழ் | இந்தி | தமிழ் கருத்து |  |
| --- | --- | --- | --- |
| பாபு | बापू | அப்பா |  |
| மா(ன்) | माँ | அம்மா |  |
| பாயி | भाई | சகோதரன் |  |
| பஹன் | बहन | சகோதரி |  |
| பையா | भैया | அண்ணன் |  |
| தீதீ | दीदी | அக்கா |  |
| மே(ன்) | मैं | நான் | } |  
**'''இந்தி சொற்களும் அதன் தமிழ் கருத்துக்களும்''' <sup>[a]</sup>**  
| இந்தி | தமிழ் | தமிழ் கருத்து |
| --- | --- | --- |
| பிஜ்லீ | மின்சாரம் |  |
| க்ரய | வாங்குதல் |  |
| கோல்னா | திறத்தல் |  |
| பூர்வ | கிழக்கு |  |
| வாஹன் | கார், வாகனம் |  |
| லால் | சிவப்பு |  |
| கோடா | குதிரை |  |
| குச் நஹீ | ஒன்றும் இல்லை |  |
| பக்ஷீ | பறவை |  |
| கர்ம் | சூடு |  |
| ஜப் | அப்போது |  |
| கஹானீ கீ பாஷா | பேச்சு மொழி |  |
| பத்லா கான் | மெல்லிய கான் |  |
| புத்த | புத்தர் |  |
| காலா | கறுப்பு |  |
| ஷீதல் | குளிர் |  |
| கர்கோஷ் | முயல் |  |
| ஈர்ஷ்யா | பொறாமை |  |
| ஸுன்னா | கேள் |  |
| தத்ய | உண்மை |  |
| கச்சுஆ | ஆமை |  |
| சித்ர | சித்திரம் |  |
| லடாஈ | சண்டை, போர் |  |
| ரஸ்ஸீ | கயிறு |  |
| பஹுத் கரீப் | மிக நெருக்கமான, உறவு |  |
| லோஹா | இரும்பு, உலோகம் |  |
| சவி | படம் |  |
| ஸமூஹ் | சமூகம் |  |
| மோட் | திரும்பு |  |
| பயானக் | கெட்ட, பயங்கரமான |  |
| மஸ்திஷ்க் | மூளை |  |
| முர்கா | கோழி |  |
| கீமத் | விலை |  |
| ஹன்ஸீ | சிரிப்பு |  |
| ஹவா | காற்று |  |
| ஆம் கம்ரா | பொதுவறை, அலுவலகம் |  |
| ஷோர் | சத்தம், குரல் |  |
| பட்ன | படித்தல் |  |
| ஷரீர் | உடல் |  |
| பிந்து | புள்ளி |  |
| பில்லீ | பூனை |  |
| மக்டி | பூச்சி |  |
| புராணா | பழைய |  |
| கர் சக்தா | முடியும், இணைதல் |  |
| தஸ் ஹஜார் | பத்தாயிரம் |  |
| சோர் | திருடன் |  |
| நிகாத் நிதி | புதையல் |  |
| தேஷ் | நாடு |  |
| தவா | மருந்து |  |
| தோ ஜோடீ | இரண்டு சோடி |  |
| ஸம்பந்த் | தொடர்பு | } |
# இந்தி

## வெளியிணைப்புகள்

### பொது

-
- The Union: Official Language
- Official Unicode Chart for Devanagari (PDF)
- Web Hindi Resources
- **Hindi-Hindi-Tamil-English Dictionary** (Googe Book ; By R Rangarajan)
- தமிழ், இந்தி, தெலுங்கு: எந்த மொழி பழமையானது, இவற்றின் வேர்கள் எங்கே உள்ளன?
# துடுப்பாட்டம்

**துடுப்பாட்டம்** (ஆங்கிலம்*:* *Cricket*) என்பது மட்டையும் பந்தும் கொண்டு ஆடப்படும் ஒரு விளையாட்டு ஆகும். இது முறையே பதினொன்று வீரர்கள் கொண்ட இருவேறு அணிகளுக்கிடையே நடைபெறுகிறது. தற்போது, இந்த ஆட்டம் பொதுநலவாய நாடுகளில் பரவலாக ஆடப்பட்டு வருகிறது. மேலும் இந்தியா, பாக்கித்தான், இலங்கை போன்ற நாடுகளில் மிகப் பிரபலமான விளையாட்டாக உள்ளது. தேர்வு, ஒருநாள், பன்னாட்டு இருபது20 ஆகிய மூன்றும் பன்னாட்டுத் துடுப்பாட்ட அவையால் ஏற்றுக்கொள்ளப்பட்ட துடுப்பாட்ட வகைகள் ஆகும்.  
துடுப்பாட்டத்தின் தோற்றம் குறித்து உறுதியான வரலாற்றுச் சான்றுகள் எதுவும் கிடைக்கவில்லை. 16-ஆம் நூற்றாண்டின் நடுப்பகுதியில் தென்கிழக்கு இங்கிலாந்தில் விளையாடப்பட்டது என்பதே துடுப்பாட்டத்தின் முதல் வரலாற்றுச் சான்றாக உள்ளது. பிரித்தானியப் பேரரசின் விரிவாக்கம் மூலம் துடுப்பாட்ட விளையாட்டு உலகளவில் பரவியது. இதனதம் பதினொன்பதாம் நூற்றாண்டின் நடுப்பகுதியில் துடுப்பாட்டம் பன்னாட்டு அடிப்படையில் விளையாடப்படத் தொடங்கியது. தற்போது துடுப்பாட்டத்தின் உயரிய கட்டுப்பாட்டு அமைப்பான பன்னாட்டுத் துடுப்பாட்ட அவையில் 100-க்கும் மேற்பட்ட நாட்டு அணிகள் உறுப்பினர்களாக உள்ளன. அவற்றில் 12 உறுப்பினர்கள் தேர்வுத் துடுப்பாட்டம் ஆடும் தகுதிபெற்றுள்ளன.
# துடுப்பாட்டம்

## விதிகள் மற்றும் ஆட்ட முறைகள்

### ஆட்டம்

முதலில் மட்டைவீசும் அணியைச் சேர்ந்த இரு வீரர்கள் வீசுகளத்தின் இரு முனைகளிலும் உள்ள எல்லைக்கோடுகளில் நின்று கொள்வர். பந்துவீசும் அணியைச் சேர்ந்த ஒரு பந்து வீச்சாளர் மட்டையாடுபவரின் எதிர்முனையில் இருந்து பந்து வீசுவார். அவர் இலக்கை நோக்கிக் குறிவைத்து பந்து வீசி மட்டையாடுபவரை ஆட்டமிழக்க வைக்க முயற்சி செய்வார். இலக்கின் முன் நிற்கும் மட்டையாடுபவர் அந்த பந்தை இலக்கின் மீது படாமல் மட்டையைக் கொண்டு தடுக்க வேண்டும். அத்துடன் பந்தை மட்டையால் அடித்துவிட்டு வீசுகளத்தின் ஒரு முனையிலிருந்து மறுமுனைக்கு ஓடிச்சென்று அங்கு இலக்குக்கு முன்பு உள்ள எல்லைக்கோட்டைத் தன் மட்டையால் தொடலாம். அவருடன் எதிர்முனையில் காத்திருப்பவரும் முனைமாற வேண்டும். இதன்மூலம் மட்டையாடுபவருக்கு ஓர் ஓட்டம் மதிப்பெண்ணாகக் கிடைக்கும். இவ்வாறு அவர் எத்தனை முறை முனைமாறிச் சென்று எல்லைக்கோடுகளைத் தொடுகிறாரோ அத்தனை ஓட்டங்கள் கிடைக்கும். மேலும், மட்டையாடுவர் அடித்த பந்து ஆடுகளத்தின் எல்லையைத் தாண்டிவிட்டால் அவருக்கு 4 அல்லது 6 ஓட்டங்கள் வழங்கப்படும். அப்போது முனைமாற்றத்தில் எடுத்த ஓட்டங்கள் கணக்கில் சேராது. பந்து இலக்கின் மீது பட்டுவிட்டாலோ அடித்த பந்து நிலத்தில் படாமல் பந்துவீசும் அணியினருள் ஒருவரின் கைகளில் பிடிபட்டு விட்டாலோ மட்டையாளர் ஆட்டமிழப்பார். அதன்பிறகு மட்டையாடும் அணியின் மற்றொரு வீரர் வந்து தனது அணியின் ஆட்டத்தைத் தொடர்வார். இவ்வாறு பத்து மட்டையாளர்களை பந்து வீசும் அணியினர் வீழ்த்திவிட்டால் மட்டையாடும் அணியின் ஆட்டம் முடிவுக்கு வரும். மட்டையாளரை வீழ்த்துவதற்கு முற்கூறியவற்றைத் தவிர மேலும் சில வழிமுறைகளும் உள்ளன.  
ஆட்டத்தின் முதல் பகுதியில் பந்து வீசிய அணி இரண்டாம் பகுதியில் மட்டைவீசும். இறுதியில் எதிரணியை விட அதிக ஓட்டங்கள் பெற்றுள்ள அணி வெற்றி பெறும்.
# துடுப்பாட்டம்

## விதிகள் மற்றும் ஆட்ட முறைகள்

### ஆடுகளம்

நீள்வட்டம் அல்லது வட்டம் வடிவில் அமைந்த துடுப்பாட்ட மைதானத்தின் நடுவில் சுமார் 750 மீட்டர் நீள அகலத்தில் வீசுகளம் *(Pitch)* எனப்படும் பகுதி அமைக்கப்பட்டிருக்கும். இப்பகுதியின் நிலம் பதப்படுத்தப்பட்டும் புற்கள் வெட்டப்பட்டும் இருக்கும்.
# துடுப்பாட்டம்

## விதிகள் மற்றும் ஆட்ட முறைகள்

### இலக்கு மற்றும் வரைகோடு

வீசுகளத்தின் இரு முனைகளிலும் 20 மீட்டர் தூரத்தில் இலக்கு அமைக்கப்பட்டிருக்கும். இலக்கு என்பது ஒன்றுக்கொன்று ஒத்திருக்கும் மூன்று மரத் தண்டுகளையும் அதன் மேல் இரண்டு சிறிய மரக் கட்டைகளையும் கொண்டு அமைக்கப்படும் கருவியாகும். அதன் மொத்த உயரம் 72 செண்டிமீட்டர் (28 அங்குலம்). மேலும் மூன்று தண்டுகளின் ஒருங்கிணைந்த அகலம், அவற்றுக்கு இடையே உள்ள இடைவெளிகளில் 23 செண்டிமீட்டர் (9 அங்குலம்) இருக்கும்.  
வீசுகளத்தில் இரண்டு ஆடும் வரைகோடுகள் மற்றும் இரண்டு திரும்பு வரைகோடுகள் என்று மொத்தம் நான்கு வரைகோடுகள் இருக்கும்.
# துடுப்பாட்டம்

## விதிகள் மற்றும் ஆட்ட முறைகள்

### மட்டை மற்றும் பந்து

வில்லோ எனும் மரத்திலிருந்து மட்டை தயாரிக்கப்படுகிறது. இதன் நீளம், அகலம் போன்றவை முறையே 96.5 செ.மீ, 11.4 செ.மீ. இதன் எடை 2 பவுண்டுகள் ஆகும். இதை *சோன்பால்* என்பவர் முதன் முதலில் வடிவமைத்தார்.  
அநேகமாக வெள்ளை மற்றும் சிவப்பு நிறங்களிலேயே பந்து காணப்படுகிறது. இதன் சுற்றளவுகள் 20.79 செ.மீ முதல் 22.8 செ.மீ வரை காணப்படுகிறன. இதன் எடை அண்ணளவாக 5.75 அவுன்சு ஆகும்.
# துடுப்பாட்டம்

## விதிகள் மற்றும் ஆட்ட முறைகள்

### நடுவர்

ஆடுகளத்தில் நடைபெறும் துடுப்பாட்ட விளையாட்டு இரண்டு கள நடுவர்களால் கட்டுப்படுத்தப்படுகிறது. ஒரு ஆட்ட நடுவர் பந்து வீச்சாளரின் இழப்புக்குப் பின்புறம் நிற்பார். மற்றொரு நடுவர் துடுப்பாட்டகாரின் இலக்கிலிருந்து 15–20 மீட்டர் தொலைவில் சதுர கால் எனப்படும் பகுதியில் நிற்பார்.  
நடுவர்களின் முதன்மையான பணி சரியான தீர்ப்பளிப்பதாகும். அதாவது வீசுகளத்தில் ஒரு பந்து சரியான அளவில்தான் வீசப்பட்டதா, அது அகல வீச்சா? (*Wide*) அல்லது பிழை வீச்சா? (*No ball*)? மேலும் இழப்பு தாக்கப்படும் முன்பு மட்டையாளர் எல்லைக்கோட்டிற்குள் தனது மட்டையை வைத்திருந்தாரா? இதுமட்டுமல்லாமல் களத்தில் உள்ள பந்து பிடிக்கும் வீரர்களின் கோரிக்கைகள் உள்ளிட்டவற்றை ஆராய்ந்து கள நடுவர்கள் தீர்ப்பளிக்க வேண்டும்.  
இதுதவிர கள நடுவர்கள் பணி, எப்பொழுது ஆட்டம் தொடங்குவது, இடைவெளி எப்பொழுது விடுவது, வீசுகளத்தின் தன்மை, விளையாடுவதற்கு உகந்த வானிலை உள்ளதா? எப்பொழுது ஆட்டத்தை முடிப்பது அல்லது கைவிடுவது? இதுபோன்ற முடிவுகளும் கள நடுவர்களால் தீர்மானிக்கப்படும்.
# துடுப்பாட்டம்

## விதிகள் மற்றும் ஆட்ட முறைகள்

### நடுவர்

#### மூன்றாவது நடுவர்

பெரும்பாலும் மூன்றாவது நடுவர் என்பவர் களத்திற்கு வெளியே இருப்பார். தொலைக்காட்சியில் நேரலையாக ஒளிபரப்பப்படும் போட்டிகளில் மூன்றாவது ஆட்ட நடுவரின் பங்கு இருக்கும். இவரது பணி, கள நடுவர்களால் ஒரு தீர்பபை வழங்க இயலாத போதும் அல்லது ஒரு சர்ச்சையான முடிவை கள நடுவர்கள் எடுக்கும்போது அதை மறுபரிசீலனை செய்வதும் (தொலைக்காட்சியில் பதிவான் காட்சிகள் மூலம் ஆராய்ந்து சரியான முடிவை வழங்குவது) ஆகும்.  
ஐசிசியில் முழுமையான உறுப்பினர்கள் இடையே விளையாடப்படும் தேர்வுத் துடுப்பாட்டப் போட்டிகள் மற்றும் வரையிட்ட நிறைவுகள் கொண்ட பன்னாட்டுப் போட்டிகள் ஆகிய அனைத்திலும் மூன்றாவது நடுவர் கட்டாயமாக இடம்பெறவேண்டும் என்பது ஐசிசி விதியாகும்.  
அண்மைக்காலப் போட்டிகளில் துடுப்பாட்ட சட்டங்கள் மற்றும் விளையாட்டில் பற்று ஆகியவற்றைப் பின்பற்றி வீரர்கள் விளையாடுவதை உறுதிப்படுத்துவதற்கு, கள மற்றும் மூன்றாவது நடுவர்களைத் தவிர, ஆட்ட நடுவர் (*Match referee*) என்ற ஒருவரும் இருக்கிறார். அவர் ஆடுகளதில் விளையாடும் வீரர்களின் நடவடிக்கைகளை கண்காணித்து ஒழுங்கீனமாக செயல்படும் வீரர்களுக்கு அபராதம் மற்றும் தவறு செய்யும் வீரர்களுக்கு போட்டிகளில் விளையாட தடை போன்ற தீர்ப்புகளை வழங்குவார்.
# துடுப்பாட்டம்

## விதிகள் மற்றும் ஆட்ட முறைகள்

### விளையாடும் அணியின் அமைப்பு

ஒரு அணி என்பது பதினொரு வீரர்களைக் கொண்டுள்ளது. விளையாடும் வீரரின் முதன்மை திறன்களைப் பொறுத்து, ஒரு வீரரை மட்டையாளர் அல்லது பந்து வீச்சாளர் என்று வகைப்படுத்தலாம். நன்கு சமநிலையான அணியில் பொதுவாக ஐந்து அல்லது ஆறு சிறப்பு மட்டையாளர்கள் மற்றும் நான்கு அல்லது ஐந்து சிறப்பு பந்துவீச்சாளர்கள் இருப்பர். இவர்களுள், தனித்துவமான இலக்கு கவனிப்பாளர் ஒருவர் எப்போதும் அணியில் இருப்பார். ஒவ்வொரு அணியும் ஒரு அணித்தலைவரின் தலைமையில் வழிநடத்ப்படுகிறது, அவர் பந்துவீச்சு வரிசையை தீர்மானித்தல், களத்தடுப்பு வீரர்களுக்கான இடம் மற்றும் பந்து வீச்சாளர்களின் சுழற்சியை தீர்மானித்தல் போன்ற திறமையான முடிவுகளை எடுப்பதற்கு பொறுப்பானவர்.  
மட்டையாட்டம் மற்றும் பந்துவீச்சு என இரண்டிலும் சிறந்து விளங்கும் ஒரு வீரர் பன்முக வீரர் *(All Rounder)* என்று அழைக்கப்படுகிறார். ஒரு இலக்குக் கவனிப்பாளர் என்பவர் மட்டையாளராகவும் உள்ளதால் சில நேரங்களில் அவரும் ஒரு பன்முக ஆட்டக்காரர் என்று கருதப்படுகிறார். பெரும்பாலான வீரர்கள் மட்டைவீசுவது அல்லது பந்துவீசுவது ஆகிய திறமைகளில் ஏதேனும் ஒன்றில் மட்டுமே கவனம் செலுத்துவதால் பன்முக வீரர் என்பவர் ஒரு அணியில் மிகவும் அரிதானவராகவும் முக்கியமானவராகவும் உள்ளார்.
# துடுப்பாட்டம்

## ஆட்ட வகைகள்

### தேர்வுத் துடுப்பாட்டம்

தேர்வுத் துடுப்பாட்டப் போட்டிகளே துடுப்பாட்டத்தின் பாரம்பரிய போட்டியாகும். ஒரு தேர்வுத் துடுப்பாட்டப் போட்டி இரண்டு முதல் ஐந்து நாட்கள் வரை தொடர்ந்து நடக்கும். ஒவ்வொரு அணியும் தலா இரு ஆட்டப் பகுதிகள் விளையாட வேண்டும். அந்த இரண்டையும் சேர்த்து அதிக ஓட்டங்கள் எடுத்துள்ள அணி வென்றதாக கருதப்படும். உலகில் முதலாவது தேர்வுத் துடுப்பாட்டப் போட்டி 15 மார்ச்சு 1787 நாளன்று இலண்டன் இலார்ட்சு மைதானத்தில் இங்கிலாந்து-ஆத்திரேலியா அணிகளுக்கிடையே நடைபெற்றது.
# துடுப்பாட்டம்

## ஆட்ட வகைகள்

### வரையிட்ட நிறைவுகள் துடுப்பாட்டம்

#### ஒருநாள் பன்னாட்டுப் போட்டி

ஒருநாள் பன்னாட்டுப் போட்டி வகை 1970களில் அறிமுகப் படுத்தப்பட்டது. இதில் இரு அணிகளும் ஐம்பது நிறைவுளுக்கு மிகாமல் ஒரு ஆட்டப் பகுதியை ஆட வேண்டும். அதிக ஓட்டங்கள் எடுத்த அணி வெற்றி பெறும். நான்கு வருடங்களுக்கு ஒருமுறை நடக்கும் துடுப்பாட்ட உலகக்கிண்ணப் போட்டிகளில் இந்த ஆட்ட வகையே கடைபிடிக்கப்படுகிறது. முதலாவது பன்னாட்டு ஒருநாள் போட்டி சனவரி 5, 1971 நாளன்று ஆத்திரேலியாவில் மெல்போன் மைதானத்தில் இங்கிலாந்து மற்றும் ஆத்திரேலியா அணிகளுக்கு இடையே நடைபெற்றது.
# துடுப்பாட்டம்

## ஆட்ட வகைகள்

### வரையிட்ட நிறைவுகள் துடுப்பாட்டம்

#### பன்னாட்டு இருபது20 போட்டி

பன்னாட்டு இருபது20 போட்டி வகை, இங்கிலாந்து மற்றும் வேல்சு துடுப்பாட்ட வாரியத்தினால் கவுண்டிகளுக்கிடையே 2003 ஆம் ஆண்டு நடத்தப்பட்ட போட்டிகளுக்காக அறிமுகப்படுத்தப்பட்டது. இதில் இரு அணிகளும் ஒவ்வொரு ஆட்டப் பகுதிகளைக் கொண்டிருப்பதோடு மட்டைவீசும் அணிக்கு உச்ச வரம்பாக 20 நிறைவுகள் வரை வழங்கப்படுகின்றது.
# துடுப்பாட்டம்

## பன்னாட்டுக் கட்டமைப்பு

### உறுப்பினர்கள்

முழு உறுப்பினர்கள் பின்வருமாறு:
| தேர்வு | ஒநாப | இ20ப | பெஒநாப | பெஇ20ப |  |  |  |
| --- | --- | --- | --- | --- | --- | --- | --- |
| ஆண்கள் • பெண்கள் • U19 | ஆப்கானித்தான் துடுப்பாட்ட வாரியம் | ஆசியா | - | 10 | 9 |  |  |
| ஆண்கள் • பெண்கள் • U19 | துடுப்பாட்டம் ஆத்திரேலியா | ஓசியானியா | 2 | 4 | 2 |  |  |
| ஆண்கள் • பெண்கள் • U19 | வங்காளதேசத் துடுப்பாட்ட அவை | ஆசியா | 9 | 7 | 8 | 8 |  |
| ஆண்கள் • பெண்கள் • U19 | இங்கிலாந்து மற்றும் வேல்சு துடுப்பாட்ட வாரியம் | ஐரோப்பா | 4 | 1 | 1 | 3 |  |
| ஆண்கள் • பெண்கள் • U19 | இந்தியத் துடுப்பாட்டக் கட்டுப்பாடு வாரியம் | ஆசியா | 3 | 2 | 3 | 2 | 3 |
| ஆண்கள் • பெண்கள் • U19 | துடுப்பாட்டம் அயர்லாந்து | ஐரோப்பா | - | 11 | 11 |  |  |
| ஆண்கள் • பெண்கள் • U19 | நியூசிலாந்து துடுப்பாட்டம் | ஓசியானியா | 1 | 3 | 6 | 5 | 4 |
| ஆண்கள் • பெண்கள் • U19 | பாக்கித்தான் துடுப்பாட்ட வாரியம் | ஆசியா | 7 | 6 | 4 |  |  |
| ஆண்கள் • பெண்கள் • U19 | தென்னாப்பிரிக்கத் துடுப்பாட்டம் | <sup>A</sup> | ஆப்பிரிக்கா | 5 | 5 | 5 | 4 |
| ஆண்கள் • பெண்கள் • U19 | இலங்கை துடுப்பாட்டம் | ஆசியா | 6 | 8 | 7 | 9 |  |
| ஆண்கள் • பெண்கள் • U19 | துடுப்பாட்டம் மேற்கிந்தியத் தீவுகள் | அமெரிக்கா | 8 | 9 | 10 | 6 |  |
| ஆண்கள் • பெண்கள் • U19 | சிம்பாப்வே துடுப்பாட்டம் | ஆப்பிரிக்கா | - | 13 | 12 | 12 | } |
# துடுப்பாட்டம்

## பன்னாட்டுக் கட்டமைப்பு

### இணை மற்றும் ஏற்றுக்கொள்ளப்பட்ட உறுப்பினர்கள்

இணை மற்றும் ஏற்றுக்கொள்ளப்பட்ட அணிகள். இவை ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 தகுதிகளைக் கொண்டுள்ளன:  
| நாடு | ஆட்சிக் குழு | உறுப்பினரான ஆண்டு | தற்போதைய ஐசிசி ஒருநாள் தரம் |
| --- | --- | --- | --- |
| கனேடியத் துடுப்பாட்டம் | 16 |  |  |
| கென்யா துடுப்பாட்டம் | 13 |  |  |
| நெதர்லாந்து துடுப்பாட்ட வாரியம் | 12 |  |  |
| ஸ்காட்லாந்து துடுப்பாட்டம் | 15 | } |  |
# துடுப்பாட்டம்

## உலகக்கிண்ணம் வென்ற அணிகள்

| அணி | 1975 | 1979 | 1983 | 1987 | 1992 | 1996 | 1999 | 2003 | 2007 | 2011 | 2015 | 2019 | 2023 |
| --- | --- | --- | --- | --- | --- | --- | --- | --- | --- | --- | --- | --- | --- |
| **** | **** | **** | **** | **** | **** |  |  |  |  |  |  |  |  |
| **** | **** |  |  |  |  |  |  |  |  |  |  |  |  |
| **** |  |  |  |  |  |  |  |  |  |  |  |  |  |
| **** |  |  |  |  |  |  |  |  |  |  |  |  |  |
| **** | **** |  |  |  |  |  |  |  |  |  |  |  |  |
| **** |  |  |  |  |  |  |  |  |  |  |  |  |  |
:குறிப்பு:**** - உலகக் கோப்பை வென்ற அணி
# துடுப்பாட்டம்

## துடுப்பாட்டத்தின் சமூக தாக்கங்கள்

துடுப்பாட்டம் ஐக்கிய இராச்சிய மேல்வர்க்கத்தில் தோன்றிய ஒரு பொழுது போக்கு விளையாட்டு. இவ்விளையாட்டை அங்கு *கனவான்களின் ஆட்டம்* *(Gentlemen's game)* என்று அழைப்பது இங்கு குறிப்பிடத்தக்கது. துடுப்பாட்டம் இந்தியா, இலங்கை போன்ற நாடுகள் ஐக்கிய இராச்சியத்தின் காலனிகளாக இருந்த போது அங்கே பரவியது. துடுப்பாட்டம் பிரபலமான பின்பு பல மரபு வழி விளையாட்டுக்கள் மறைந்து போக வழிக்கோலியது.
# சர்

**சர்** (*சேர்* - ஈழ வழக்கு, Sir) என்பது மரியாதையுடன் விளிப்பதற்கான ஒரு சொல்லாகும். உயர் தரத்திலுள்ளோர், கல்வி கற்பிப்போர் போன்றவர்களை இச்சொல் கொண்டு மற்றோர் விளிப்பர். சர் என்பதற்கான பெண்பாற் சொல் மெடம் (Madam) என்பதாகும்.  
முற்காலத்தில் படைத் தளபதிகளுக்கு (Knights, Baronets) இக்கௌரவப்பட்டம் வழங்கப்பட்டது.  
"சர்" பட்டம் - நைட்ஹுட் எனப்படும் சர் பட்டம் பிரித்தானிய அரசாங்கத்தின் உயரிய சிவில் விருதாகக் கருதப்படுகின்றது.
# சர்

## சாதாரணப் பயன்பாடு

சாதாரணமாக ஆங்கில மொழி உரையாடலின் போது அல்லது முன்னறிமுகம் இல்லாத ஒருவரை விழித்துப் பேசும் போது குறிப்பிட்ட நபரின் பெயர் தெரியாத விடத்து “சேர்” *(Sir)* என்று அழைக்கலாம். அவ்வாறே பெண்களை மெடம் *(Madam)* என்றழைக்கலாம்.  
இதன் அடிப்படையிலேயே இன்று வர்த்தக நிலையங்களில், வீதியோர கடைத்தெருக்களில் வாடிக்கையாளர்களை அழைப்பதற்கு இந்த "சேர் மெடம்" சொற்கள் பரவலாகப் பயன்படுவதை அவதானிக்கலாம். இன்று மின்னஞ்சல் வழியாக வரும் முன்னறிமுகம் இல்லாத மின்னஞ்சல் தகவல்களும் அவ்வாறே பயன்படுத்தப்படுகின்றது.
# சர்

## பெயர் தெரிந்தி்ருப்பினும்

இதைத் தவிர (பெயர் தெரிந்திருந்தாலும்) உயர் நிலை அதிகாரிகளாக இருப்போரை விழித்துப் பேசுவதற்கும் எழுதுவதற்கும் “சேர், மெடம்” பயன்படுகின்றது.  
வாடிக்கையாளர்களுக்கான கொடுக்கல் வாங்கல் தபால் கடிதங்களிலும் ஒரு நபரின் பெயர் தெரிந்து இருப்பினும் சேர் மெடம் போன்ற சொற்கள் பயன்படுவதனை காணலாம்.
# கைலி

நரைல் கிராமத்தில் ஒரு சிறுவன், லுங்கி அணிந்திருக்கிறான்.]]
**கைலி** (**இலுங்கி** அல்லது **சாரம்**) என்பது இந்திய துணைக்கண்டத்தில் தோன்றிய சரோங்கைப் போன்ற ஒரு ஆடையாகும். லுங்கி, பொதுவாக பல வண்ணங்களில் இருக்கும், தெற்காசிய, தென்கிழக்கு ஆசிய நாடுகளிலும் யெமன், ஓமான் போன்ற அரபு நாடுகளிலும் சோமாலியா, எத்தியோப்பியா போன்ற நாடுகளிலுமுள்ள ஆண்கள் இடுப்பில் அணிந்து கொள்ளும் ஆடை ஆகும். சில இடங்களில் பெண்களும் அணிவதுண்டு. எத்தியோப்பியா நாட்டில் அபார் எனும் பகுதியைச் சேர்ந்த ஆண்கள் பெரும்பாலும் இவ்வகை ஆடைகளை அணிகிறார்கள். இது வண்ணமயமான ஆடையாகும். வெப்பமான நிலப்பகுதிகளில் பிற ஆடைகளை விட கைலி காற்றோட்டமுள்ளதாக உணரப்படுகிறது.
# இசுடீபன் சுவார்ட்சு

**இசுடீபன் சுவார்ட்சு** (Stephen Schwartz) (பி. மார்ச் 6, 1948) அமெரிக்காவைச் சேர்ந்த பாடலாசிரியரும் இசையமைப்பாளரும் ஆவார். நியூயோர்க்கில் பிறந்த இவர் 1968 இல் கார்னஜி மெலன் பல்கலைக்கழகத்தில் நாடகவியலில் இளமாணிப் பட்டம் பெற்றார். கிராமி விருதும், அக்கடமி விருதும் பெற்றவர். குழந்தைகளுக்கான நூலொன்றும் எழுதியுள்ளார்.
# கல்பனா சாவ்லா

**கல்பனா சாவ்லா** (*Kalpana Chawla*, 17 மார்ச் 1962 - 1 பெப்ரவரி 2003) ஓர் இந்திய அமெரிக்க விண்ணோடி ஆவார்.
# கல்பனா சாவ்லா

## குழந்தைப் பருவம்

இந்தியாவில் உள்ள அரியானா மாநிலத்தில் கர்னல் எனும் ஊரில் கல்பனா சாவ்லா ஒரு பஞ்சாபிக் குடும்பத்தில் பிறந்தார்.  
இந்தியாவின் தலைசிறந்த விமான ஓட்டியும், தொழில் அதிபருமான ஜெ. ஆர். டி. டாடாவைப் பார்த்ததிலிருந்து கல்பனா சாவ்லாவிற்கு விமானம் ஓட்டும் ஆர்வம் ஏற்பட்டது.
# கல்பனா சாவ்லா

## கல்வி

கல்பனா சாவ்லா தனது கல்வியைக் கர்னலில் உள்ள தாகூர் அரசுப் பள்ளியில் ( Tagore Baal Niketan Senior Secondary School) தொடங்கினார். அவர் 1982 ஆம் ஆண்டில், சண்டிகரில் உள்ள பஞ்சாப் பொறியியல் கல்லூரியில் வான்வெளிப் பொறியியலில் தனது இளங்கலைப் பொறியியல் பட்டத்தைப் பெற்றார். அதே வருடம் அவர் அமெரிக்கா சென்றார். அர்லிங்க்டோனில் உள்ள டெக்சாஸ் பல்கலைக்கழகத்திலிருந்து விண்வெளிப் பொறியியலில் முதுகலைப் பட்டத்தை 1984 ஆம் ஆண்டு பெற்றார். அதன் பின்னர் பௌல்தேரில் உள்ள கொலோரடோ பல்கலைக்கழகத்தில் 1986 இல் இரண்டாம் முதுகலைப் பட்டத்துடன், விண்வெளிப் பொறியியலில் முனைவர் பட்டத்தை 1988 ஆம் ஆண்டு பெற்றார்.  
பின்னர் அதே வருடம் நாசா அமெஸ் ஆராய்ச்சி கூடத்தில் (NASA Ames Research Center) ஒசெர்செட் மேதொட்ஸ், இன்க். ( Overset Methods, Inc.) இல் துணைத் தலைவராகப் பொறுப்பேற்ற கல்பனா, செங்குத்தாகக் குறுகிய இடத்தில் புறப்படுதல் மற்றும் தரையிறங்கல் பற்றி  
1991-1992 இல் தனது குடும்பத்துடன் புத்தாண்டைக் கொண்டாட தனது கணவருடன் கல்பனா இந்தியா வந்திருந்தார். இதுவே அவரது இறுதி வருகையாக அமைந்தது.
# கல்பனா சாவ்லா

## விருதுகள்

மறைவுக்கு பின் அளிக்கப்பட்ட விருதுகள்:
- அமெரிக்கக் காங்கிரசினால் அவருடைய நினைவாக வழங்கப்பட்ட விண்வெளிப் பதக்கம் (Congressional Space Medal of Honor)
- நாசாவின் விண்ணோட்ரப் பதக்கம்
(NASA Space Flight Medal)
- நாசாவின் சிறப்புமிகு சேவைக்கான பதக்கம் (NASA Distinguished Service Medal).
# கல்பனா சாவ்லா

## கல்பனாவின் நினைவில்

கல்பனா சாவ்லாவின் நினைவாக எண்ணற்ற இடங்களுக்கு அவரின் பெயர் சூட்டப்பட்டுள்ளது. அத்துடன் உதவித் தொகையும் அவர் பெயரில் தரப்படுகிறது.
# கல்பனா சாவ்லா

## கல்பனாவின் நினைவில்

### உதவித் தொகை

- பாராட்டுக்குரிய பல்கலைக்கழகப் பட்டதாரிகளுக்கு எல் பாசோவில் உள்ள டெக்சாஸ் பல்கலைக்கழகத்தைச் சார்ந்த இந்திய மாணவர்கள் சங்கம் (ISA) நினைவு உதவி ஊதியம் ஒன்றைக் *'கல்பனா சாவ்லா மெமோரியல் ஸ்காலர்ஷிப்* ' என்று நிறுவியுள்ளது.
# கல்பனா சாவ்லா

## கல்பனாவின் நினைவில்

### கிரகத்தின் பெயர்

- சூலை 19, 2001 ல் கண்டுபிடிக்கப்பட்ட 51826 எனும் எண்ணைக் கொண்ட சிறுகோள் ஒன்றிற்கு கல்பனா சாவ்லாவின் பெயர் வைக்கப்பட்டுள்ளது. இந்த கிரகத்தின் வெப்பநிலை 159k ஆகும், இதன் சராசரி வேகம் வினாடிக்கு 16.5 கிலோமீட்டர்.
# கல்பனா சாவ்லா

## கல்பனாவின் நினைவில்

### தெருக்களின் பெயர்

- மேரிலாண்டில் உள்ள நேவல் ஏர் ஸ்டேஷன், பாடுக்சென்ட் ரிவெரில் உள்ள தனது இராணுவ வீட்டு வசதி வாரியத்திற்குக் கொலம்பியா காலனி என்று பெயரிட்டுள்ளது. அங்கு சாவ்லா வே (Chawla way) எனும் தெருவும் உள்ளது.
- அமெரிக்காவின் நியூயோர்க், குவீன்ஸ் என்ற இடத்தில் ஜாக்சன் ஹயிட்ஸ் எனும் பகுதியில் உள்ள *74 ஆம் தெருவிற்கு கல்பனா சாவ்லா வே* என்று மாற்று பெயர் அளிக்கப்பட்டுள்ளது
# கல்பனா சாவ்லா

## கல்பனாவின் நினைவில்

### கோளரங்கம்

- குருச்சேத்திரத்தில் உள்ள ஜ்யோடிசர் எனும் இடத்தில் கட்டியுள்ள கோளரங்கத்திற்கு ஹரியானா அரசாங்கம் கல்பனா சாவ்லா கோளரங்கம் என்று பெயரிட்டுள்ளது.
# கல்பனா சாவ்லா

## கல்பனாவின் நினைவில்

### கணினி

- நாசா கல்பனாவின் நினைவாக ஓர் அதி நவீனக் கணினியை அர்ப்பணித்துள்ளது.
# கல்பனா சாவ்லா

## கல்பனாவின் நினைவில்

### கல்பனா விருது

- இளம் பெண் விஞ்ஞானிகளை ஊக்குவிக்க கருநாடக அரசாங்கம் 2004 இல் *கல்பனா சாவ்லா விருது * தருகிறது.
# கல்பனா சாவ்லா

## கல்பனாவின் நினைவில்

### இதழ் மற்றும் புதினத்தில்

- ஆஸ்டீரோயிட் *51826 கல்பனா சாவ்லா* - கொலம்பிய விண்வெளிக் குழுவின் பெயரில் அளித்த ஏழு பாராட்டு இதழ்களில் ஒன்று.
- நாவலாசிரியர் பீட்டர் டேவிட் அவரது *ஸ்டார் டிரெக்: தி நெக்ஸ்ட் ஜெனரேசன் : பிபோர் டிசோனர்* எனும் புதினத்தில் ஒரு கதாபாத்திரத்திற்கு சாவ்லா என்று பெயரை வைத்ததுடன், அந்த கதாபாத்திரத்தின் பெயரான *சாவ்லாவை* அந்த புதினத்தில் வரும் விண்கலத்திற்கும் வைத்துள்ளார்.
# கல்பனா சாவ்லா

## கல்பனாவின் நினைவில்

### கட்டிடங்களின் பெயர்களாக

- ஆர்லிங்க்டனில் இருக்கும் டெஷஸ் பல்கலைக்கழகம் *கல்பனா சாவ்லா ஹால்* (Kalpana Chawla Hall) என்ற விடுதியை 2004 ஆம் ஆண்டு துவக்கியுள்ளது. இதே பல்கலைக்கழகத்தில் தான் கல்பனா தனது முதல் முதுகலைப்பட்டத்தைப் பெற்றார்.
- பஞ்சாப் பொறியியல் கல்லூரியில் கல்பனா சாவ்லாவின் பெயரில் ஒரு பெண்கள் விடுதியை ஆரம்பித்ததுடன், அவர் படித்த வான ஊர்தி பொறியியல் துறையில் தலைச்சிறந்த மாணவருக்கு இந்திய ரூபாய் இருபத்தைந்தாயிரமும், ஒரு பதக்கம் மற்றும் ஒரு சான்றிதழையும் வழங்குகிறது.
- புளோரிடாவில் உள்ள தொழில் நுட்ப நிறுவனம் கொலம்பிய வில்லெஜு சுஈட்ஸ் என்ற அடுக்கு மாடிக் கட்டிடங்களைத் தனது மாணவர்கள் தங்குவதற்குக் கட்டித் தந்துள்ளது. அதில் உள்ள கூடங்களுக்குக் கொலம்பியக் குழுவில் சென்ற வீரர்களின் பெயர்களைச் சூட்டி உள்ளனர். அதில் சாவ்லா கூடமும் உண்டு.
# கல்பனா சாவ்லா

## கல்பனாவின் நினைவில்

### குன்றின் பெயர்

- நாசா மார்ஸ் எக்ச்பிலோரேசன் ரொவ் மிசன் (The NASA Mars Exploration Rover mission) தனது கட்டுப்பாட்டில் உள்ள மலைச் சிகரங்களுக்குக் கொலம்பியக் குன்றுகள் என்று பெயரிட்டதுடன், ஒவ்வொரு சிகரத்திற்கும் மறைந்த விண்வெளி வீரர்களின் பெயரைச் சூட்டியுள்ளது. கல்பனா பெயரிலும் ஒரு குன்று உள்ளது.
# கல்பனா சாவ்லா

## கல்பனாவின் நினைவில்

### விண்வெளி தொழில் நுட்பத்தில்

- கரக்பூர் இந்தியன் இன்ஸ்டிட்யூட் ஆப் டெக்னாலஜி (Indian Institute Of Technology) கல்பனா சாவ்லா ஸ்பேஸ் டெக்னாலஜி செல் நிறுவியுள்ள்து.
- 2003-இல் இஸ்ரோ செலுத்திய விண்கலத்திற்கு கல்பனா சாவ்லாவின் வைத்துள்ளது.
- செப்டம்பர் 2020-இல் வணிக நோக்கில் நாசா செலுத்திய விண்கலத்திற்கு கல்பனா சாவ்லாவின் பெயரைச் சூட்டியுள்ளது.
# கல்பனா சாவ்லா

## கல்பனாவின் நினைவில்

### பிற

- டீப் பர்பில் என்ற குழுவை சேர்ந்த ஸ்டீவ் மோர்ஸ் கொலம்பிய விபத்தைப் பற்றி 'காண்டாக்ட் லோஸ்ட' என்ற பாடலை பாடியுள்ளார். இதனை *பநானாஸ்* என்ற இசைக்கோர்வையில் நாம் கேட்கலாம்.
# கல்பனா சாவ்லா

## சகோதரர் கருத்து

- கல்பனாவின் சகோதரர் சஞ்சய் சாவ்லா *"எனது சகோதரி இறக்கவில்லை. அவர் அழிவில்லாதவர். அது தானே ஒரு நட்சத்திரத்திற்கு அடையாளம், ஆகவே அவர் வானத்தில் இருக்கும் நிரந்தரமான ஒரு நட்சத்திரம். அவர் என்றும் அவருக்குரிய விண்வெளியில் நீங்கா இடம் பிடித்திருப்பார்"* என்றார்.
# கண்டம்

, சில கண்டங்கள் ஒருங்கிணைக்கப்படலாம் அல்லது பிரிக்கப்படலாம்: காட்டாக, ஐரோவாசியா பெரும்பாலும் ஐரோப்பா என்றும் ஆசியா என்றும் (சிவப்பு வண்ணங்களில்) பிரிக்கப்பட, சில நேரங்களில் வட தென் அமெரிக்கா கண்டங்களை ஒன்றிணைத்து ஒரே அமெரிக்கக் கண்டமாக கொள்வதுண்டு (பச்சை வண்ணங்கள்).]]  
**கண்டம் ** (*Continent*) எனப்படுவது தொடர்ச்சியான மிகப்பெரிய நிலப்பரப்பைக் குறிக்கும். புவி ஏழு கண்டங்களாகப் பிரிக்கப்பட்டுள்ளது. இவை எந்தவொரு குறிப்பிட்ட காரணங்களால் அன்றி மரபுசார்ந்தே அடையாளப்படுத்தப்படுகின்றன. மிகப் பெரியதிலிருந்து சிறியதாக இவை: ஆசியா, ஆப்பிரிக்கா, வட அமெரிக்கா, தென் அமெரிக்கா, அன்டார்க்டிக்கா, ஐரோப்பா, மற்றும் ஆஸ்திரேலியா ஆகும்.  
நிலவியல் படிப்பில் கண்டங்கள் தட்டுப் புவிப்பொறைக் கட்டமைப்புகள் மூலமாக விவரிக்கப்படுகின்றன. முன்னதாகக் கண்டப்பெயர்ச்சி என அறியப்பட்ட கண்டங்களின் நகர்வுகளையும் மோதல்களையும் பிரிகைகளையும் ஆய்வுறும் துறையே தட்டுப் புவிப்பொறைக் கட்டமைப்பு கல்வியாகும்.
# கண்டம்

## வரையறைகளும் செயல்பாடுகளும்

மரபுப்படி, "கண்டங்கள் பெரும் நீர்பரப்புகளால் பிரிக்கப்பட்ட, பெரிய, தொடர்ச்சியான, தனித்த நிலத்தொகுதிகளாகும்." பொதுவாக மரபுப்படி அறியப்படும் ஏழு கண்டங்கள் அனைத்துமே நீர்பரப்புகளால் பிரிக்கப்பட்ட தனித்த நிலப்பரப்புகள் அல்ல. "பெரிய" என்ற அளவுகோள் தன்னிச்சையான வகைப்பாடாகும்: புறப்பரப்பளவுள்ள கிறீன்லாந்து உலகின் மிகப்பெரும் தீவாகக் கருதப்படுகிறது; ஆனால் புவிப்பரப்பளவுள்ள ஆத்திரேலியா ஒரு கண்டமாகக் கருதப்படுகிறது. அதே போல, தொடர்ச்சியாக இருக்க வேண்டும் என்ற அளவுகோலும் பெரும்பாலும் புறக்கணிக்கப்பட்டு கண்டத் திட்டுகளும் பெருங்கடல் தீவுகளும் சேர்த்துக்கொள்ளப்படுகின்றன; வடக்கு, தெற்கு அமெரிக்க கண்டங்களும் இக்கோட்பாட்டிற்கு முரணாக அமைந்துள்ளன. ஐரோவாசியாவும் ஆபிரிக்காவும் எந்தவொரு இயற்கையான நீர்ப்பரப்பாலும் பிரிக்கப்படாதபோதும் இரண்டு கண்டங்களாகக் கருதப்படுகின்றன. தொடர்ச்சியான நிலப்பகுதியான ஐரோப்பாவும் ஆசியாவும் இரு கண்டங்களாகப் பிரிக்கப்படும்போது இந்த முரண் இன்னும் தெளிவாகிறது. புவியின் நிலப்பகுதிகள் ஒரே தொடர்ச்சியான உலகப் பெருங்கடலால் சூழப்பட்டிருக்க இதுவம் பல பெருங்கடல்களாகக் கண்டங்களாலும் பிற புவியியல் அளவீடுகளாலும் பிரிக்கப்பட்டுள்ளது. கண்டங்கள் சிலநேரங்களில் முதன்மை நிலப்பரப்புகளிலிருந்தும் விரிவுபடுத்தப்பட்டு உலகின் அனைத்து நிலப்பகுதிகளும் ஏதேனும் ஒரு கண்டத்தின் அங்கமாகக் கொள்ளப்படுகிறது.
# கண்டம்

## வரையறைகளும் செயல்பாடுகளும்

### கண்டங்களின் பரப்புக்கள்

*கண்டம்* என்பதன் குறுகிய பொருளாகத் தொடர்ச்சியான நிலப்பரப்பாக அல்லது பெருநிலப்பகுதியாக கொள்ளலாம்; கண்டத்தின் எல்லைகளாகக் கடற்கரைகளும் நில எல்லைகளும் அமைந்தன. இந்தக் கோட்பாட்டின்படி *ஐரோப்பிய கண்டம்* (சிலநேரங்களில் "தி கான்டினெட்") என்பது ஐரோப்பிய பெருநிலப் பகுதியைக் குறிப்பிடுவதாக அமைந்தது; இதில் தீவுகளான பெரிய பிரித்தானியா, அயர்லாந்து, ஐசுலாந்து போன்றவை நீக்கப்பட்டன. அதேபோல *ஆத்திரேலியக் கண்டம்* என்ற சொல் ஆத்திரேலியப் பெருநிலப் பகுதியை மட்டுமே குறிக்க தாசுமேனியா , நியூ கினி போன்ற தீவுகள் விலக்கப்பட்டன. இக்கோட்பாட்டின் தொடர்ச்சியாக, *ஐக்கிய அமெரிக்கக் கண்டம்* என்ற சொல்லாட்சி வட அமெரிக்காவின் மத்தியில் தொடர்ச்சியாக உள்ள 48 மாநிலங்களையும் (கனடாவால் பிரிக்கப்பட்டுள்ள) வடமேற்கிலுள்ள அலாஸ்காவையும் மட்டுமே உள்ளடக்கி அமைதிப் பெருங்கடலில் உள்ள ஹவாய் தீவை விலக்கி வரையறுக்கிறது.  
நிலவியல் அல்லது புவியியல் அணுகுமுறையில், *கண்டம்* தொடர்ச்சியான நிலப்பகுதியைத் தவிர ஆழமற்ற நீரில் மூழ்கிய அண்மைப்பகுதிகளையும் (கண்டத் திட்டு) அப்பரப்பிலுள்ள தீவுகளையும் (கண்டத் தீவுகள்), உள்ளடக்குகிறது;இவையும் கண்டத்தின் கட்டமைப்பின் அங்கமாக விளங்குகின்றன. இதன்படி கடற்கரைகள் கடலின் ஏற்றத் தாழ்வுகளால் மாறிவருவதால், கடலோர கண்டப்படுகையே உண்மையான எல்லையாகும். இந்த அணுகுமுறைப்படி பெரிய பிரித்தானியாவின் தீவுகளும் அயர்லாந்தும் ஐரோப்பாவின் அங்கமே; ஆத்திரேலியாவும் நியூ கினியும் இணைந்து ஒரே கண்டமே.  
பண்பாட்டுக் கூறுகளின்படி, கண்டத்தின் எல்லை கண்டப்படுகைகளையும் கடந்து தீவுகளையும் கண்டத் துண்டுகளையும் உள்ளடக்குகிறது. இதன்படி, ஐசுலாந்து ஐரோப்பாவின் அங்கமாகவும் மடகாசுகர் ஆபிரிக்காவின் அங்கமாகவும் கருதப்படுகிறது. இக்கோட்பாட்டையே மேலும் விரிவுபடுத்தி, சில புவியியலாளர்கள் ஆஸ்திரேலேசிய புவிப்பொறையுடன் அமைதிப் பெருங்கடலில் உள்ள தீவுகளையும் ஒன்றிணைத்து ஓசியானியா எனக் குறிப்பிடலாயினர். இது புவியின் அனைத்துப்பரப்பையும் கண்டங்களாகவும் கண்டம் போன்ற நிலத்தொகுதிகளாகவும் பிரிக்க வழி செய்கிறது.
# கண்டம்

## வரையறைகளும் செயல்பாடுகளும்

### கண்டங்கள் பிரிப்பு

களின் நிலப்படம்: இந்த நாடுகள் பெரும்பாலும் புவியியல்படி அடுத்துள்ள கண்ட நிலப்பகுதிகளுடன் சேர்க்கப்படுகின்றன.]]  
ஒவ்வொரு கண்டமும் தனித்த நிலப்பகுதியாக இருக்க வேண்டும் என்ற அடிப்படை கோட்பாட்டிலிருந்து பொதுவாகத் தன்னிச்சையான, வரலாற்று மரபுகளால் விலக்கங்கள் ஏற்பட்டுள்ளன. ஏழு கண்டங்களில் ஆத்திரேலியாவும் அன்டார்க்டிக்காவும் மட்டுமே மற்ற கண்டங்களிலிருந்து தனித்து உள்ளன.  
பல கண்டங்கள் முற்றிலும் தனித்த பகுதிகளாக வரையறுக்கப்படவில்லை; "* ஏறக்குறைய* தனித்த நிலப்பரப்புகளாக"பிரிக்கப்பட்டுள்ளன. ஆசியாவும் ஆபிரிக்காவும் சூயஸ் குறுநிலத்தால் இணைக்கப்பட்டுள்ளன; வடக்கு, தெற்கு அமெரிக்காக்கள் பனாமா குறுநிலத்தால் இணைக்கப்பட்டுள்ளன. இந்த இரண்டு குறுநிலங்களுமே (isthmus) அவை இணைக்கும் பெருநிலப்பகுதிகளை விட மிகக் குறுகியவை. இவற்றின் குறுக்காகச் செயற்கையான நீர்வழிகள் ( முறையே சூயஸ் , பனாமா கால்வாய்கள்) இந்த நிலப்பரப்புகளைப் பிரிக்கின்றன.  
எந்தவொரு கடலும் பிரிக்காத ஐரோவாசியாவை ஆசியா என்றும் ஐரோப்பா என்றும் பிரிப்பது பிறழ்வு ஆகும். ஐரோவாசியாவை ஒரே கண்டமாக ஏற்றுக்கொண்டால் உலகில் ஆறு கண்டங்களாகப் பிரிக்கலாம். இந்த அணுகுமுறை நிலவியலிலும் புவியியலிலும் ஏற்றுக்கொள்ளப்படுகிறது. ஐரோவாசியாவை ஐரோப்பா என்றும் ஆசியா என்றும் பிரிப்பது ஐரோப்பிய மையவாதத்தின் எச்சமாகக் கருதப்படுகிறது: "நிலப்பரப்பு, பண்பாடு மற்றும் வரலாற்று பன்முகத்தில், சீன மக்கள் குடியரசும் இந்தியாவும் முழுமையான ஐரோப்பிய நிலப்பரப்பிற்கு ஒத்தது; எந்தவொரு தனி ஐரோப்பிய நாட்டிற்கும் அல்ல. ஒரு சிறந்த மாற்றாக (அப்போதுகூட முழுமையற்ற) பிரான்சை, முழுமையான இந்தியாவுடன் அல்லாது, உத்தரப் பிரதேசம் போன்ற ஒரு இந்திய மாநிலத்துடன் ஒப்பிடுவதே சரியானதாகும்." இருப்பினும், வரலாற்று, பண்பாட்டுக் காரணங்களுக்காக, ஐரோப்பாவை தனி கண்டமாகப் பல வகைப்படுத்தல்களிலும் கருதப்படுகிறது.  
ஏழு கண்டங்கள் கோட்பாட்டில் வட அமெரிக்காவும் தென் அமெரிக்காவும் தனி கண்டங்களாகக் கருதப்படுகின்றன. இருப்பினும் அவற்றை ஒரே கண்டமாக, அமெரிக்காவாகவும் பார்க்கலாம். இந்தப் பார்வை இரண்டாம் உலகப் போர் வரை ஐக்கிய அமெரிக்காவில் நிலவியது; சில ஆசிய ஆறு கண்ட கோட்பாடுகளிலும் இது கடைபிடிக்கப்படுகிறது. மேலும் எசுப்பானியா, போர்த்துக்கல் மற்றும் இலத்தீன் அமெரிக்க நாடுகளில், இவை ஒரே கண்டமாகக் கருதப்படுகின்றன. இந்தப் பயன்பாட்டை *அமெரிக்க நாடுகளின் அமைப்பு* போன்ற பெயர்களில் காணலாம். 19வது நூற்றாண்டிலிருந்து சிலர் "அமெரிக்காக்கள்" என்ற சொல்லாக்கத்தை பயன்படுத்துகின்றனர்.  
கண்டங்களைத் தனித்த நிலப்பகுதிகளாக வரையறுத்து அனைத்து தொடர்ச்சியான நிலப்பகுதிகளையும் ஒன்றிணைத்தால், ஆசியா, ஐரோப்பா, ஆப்பிரிக்கா அடங்கிய ஒற்றை நிலப்பகுதி ஆப்பிரிக்க-யூரேசியா என்றழைக்கப்படுகிறது. இதன்படி நான்கு கண்டங்கள் உள்ளன: ஆப்பிரிக்க-யூரேசியா, அமெரிக்கா, அன்டார்ட்டிகா மற்றும் ஆத்திரேலியா.  
பனி யுகத்தில், கடல்மட்டம் தாழ்ந்திருந்தபோது பல கண்டப்படுகைகள் உலர்நிலமாக, நிலப்பாலங்களாக வெளிப்பட்டன; அக்காலத்தில் ஆத்திரேலியா (கண்டம்) ஒரே தொடர்ச்சியான நிலப்பகுதியாக இருந்தது. அதேபோல அமெரிக்காக்களும் ஆபிரிக்க-யூரேசியாவும் பெரிங் பாலத்தால் இணைக்கப்பட்டிருந்தன. பெரிய பிரித்தானியா போன்ற பிற தீவுகளும் தங்கள் கண்டத்தின் பெருநிலப்பகுதிகளுடன் இணைந்திருந்தன. அக்காலத்தில் மூன்று கண்டங்களே இருந்தன: ஆபிரிக்க-யூரேசிய-அமெரிக்கா, அன்டார்ட்டிகா, ஆத்திரேலியா-நியூ கினியா.
# கண்டம்

## வரையறைகளும் செயல்பாடுகளும்

### கண்டங்களின் எண்ணிக்கை

பலவேறு முறைகளில் கண்டங்கள் பிரிக்கப்படுகின்றன:  
<>
| மாடல்கள் |  |  |  |  |  |  |  |  |
| --- | --- | --- | --- | --- | --- | --- | --- | --- |
| <><small>வண்ணக்குறியிடப்பட்ட கண்டங்களின் வரைபடம். இணைக்கக்கூடிய அல்லது பிரிக்கக்கூடிய நிலப்பகுதிகள் ஒரேபோல வண்ணச்சாயை கொடுக்கப்பட்டுள்ளன.</small> |  |  |  |  |  |  |  |  |
| **4 கண்டங்கள்** | <><small><span>&nbsp;&nbsp;&nbsp;</span><span>&nbsp;&nbsp;&nbsp;</span><span>&nbsp;&nbsp;&nbsp;</span></small>&nbsp;ஆப்பிரிக்க-யூரேசியா | <><small><span>&nbsp;&nbsp;&nbsp;</span><span>&nbsp;&nbsp;&nbsp;</span></small>&nbsp;அமெரிக்கா | <><small><span>&nbsp;&nbsp;&nbsp;</span></small>&nbsp;அன்டார்க்டிக்கா | <><small><span>&nbsp;&nbsp;&nbsp;</span></small>&nbsp;ஆஸ்திரேலியா |  |  |  |  |
| **5 கண்டங்கள்** | <><small><span>&nbsp;&nbsp;&nbsp;</span></small>&nbsp;ஆப்பிரிக்கா | <><small><span>&nbsp;&nbsp;&nbsp;</span><span>&nbsp;&nbsp;&nbsp;</span></small>&nbsp;ஐரோவாசியா | <><small><span>&nbsp;&nbsp;&nbsp;</span><span>&nbsp;&nbsp;&nbsp;</span></small>&nbsp;அமெரிக்கா | <><small><span>&nbsp;&nbsp;&nbsp;</span></small>&nbsp;அன்டார்க்டிக்கா | <><small><span>&nbsp;&nbsp;&nbsp;</span></small>&nbsp;ஆஸ்திரேலியா |  |  |  |
| **6 கண்டங்கள்** | <><small><span>&nbsp;&nbsp;&nbsp;</span></small>&nbsp;ஆபிரிக்கா | <><small><span>&nbsp;&nbsp;&nbsp;</span></small>&nbsp;ஐரோப்பா | <><small><span>&nbsp;&nbsp;&nbsp;</span></small>&nbsp;ஆசியா | <><small><span>&nbsp;&nbsp;&nbsp;</span></small>&nbsp;வட அமெரிக்கா | <><small><span>&nbsp;&nbsp;&nbsp;</span></small>&nbsp;தென் அமெரிக்கா | <><small><span>&nbsp;&nbsp;&nbsp;</span></small>&nbsp;அன்டார்க்டிக்கா | <small><span>&nbsp;&nbsp;</span></small>ஆஸ்திரேலியா <> | } |
</>  
- ஏழு கண்டங்களக்ச் சீன மக்கள் குடியரசு, இந்தியா, மேற்கு ஐரோப்பாவின் சிலபகுதிகள் மற்றும் பெரும்பாலான ஆங்கிலமொழி பேசும் நாடுகளில் கற்றுக்கொடுக்கப்படுகிறது.
- அமெரிக்காவை ஒரே கண்டமாகக் கொண்ட ஆறு கண்டங்கள் வடிவம் எசுப்பானிய மொழி பேசும் நாடுகளிலும் கிரீசு போன்ற சில ஐரோப்பிய நாடுகளிலும் (சிலவற்றில் மனித நடமாட்டம் இல்லாத அன்டார்க்டிக்காவை தவிர்த்து ஐந்தாகவும்) கற்றுக் கொடுக்கப்படுகிறது.  
மனித நடமாட்டம் இல்லாத அன்டார்க்டிக்காவைத் தவிர்த்த ஐந்து கண்ட வடிவத்தைப் பன்னாட்டு ஒலிம்பிக் குழு ஏற்றுக்கொண்டு  
ஆத்திரேலியாவையும் அடுத்துள்ள பசிபிக் மற்றும் அமைதிப் பெருங்கடல் தீவுகளையும் குறிக்க சிலநேரங்களில் *ஓசியானியா* அல்லது *ஆஸ்திரேலியா* என்ற சொற்பயன்பாட்டையும் காணலாம். இப்பயன்பாட்டை கனடா  
| கண்டம் | பரப்பு (கிமீ²) | தோராய மக்கட்தொகை
2002 | மக்கட்தொகை
சதவிகிதம் | சதுர கி.மீ.க்கு
மக்களடர்த்தி |
| --- | --- | --- | --- | --- |  
எல்லாக் கண்டங்களும் சேர்த்து மொத்தப் பரப்பளவு 148,647,000 ச.கி.மீ. இது உலகின் பரப்பில் ஏறத்தாழ 29.1 சதவிகிதம் ஆகும்.
# ஈரோடு மாவட்டம்

**மேல் இடதுபுறத்தில் இருந்து கடிகார திசையில்: பண்ணாரி மாரியம்மன் கோயில், பவானி சங்கமேசுவரர் கோயில், பவானிசாகர் அணை, மேற்குத் தொடர்ச்சி மலை, கொடிவேரி அணைக்கட்டு, மற்றும் பவானி மற்றும் காவேரி நதிகளின்
சங்கமிக்கும் இடம்.**  
| - | ஈரோடு மாவட்டம்:அமைந்துள்ள இடம் |  |
| --- | --- | --- |
| **ஆள்கூறுகள்:** |  |  |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | ஈரோடு |  |
| **பகுதி** | மேற்கு மாவட்டம் |  |
| **ஆட்சியர்** | திரு. இராஜ கோபால்
சுன்கரா, இ. ஆ. ப |  |
| '''காவல்துறைக்
கண்காணிப்பாளர்''' |  |  |
| **மாநகராட்சி** | 1 |  |
| **நகராட்சிகள்** | 4 |  |
| **வருவாய் கோட்டங்கள்** | 2 |  |
| **வட்டங்கள்** | 10 |  |
| **உள்வட்டங்கள்** | 35 |  |
| **பேரூராட்சிகள்** | 42 |  |
| **ஊராட்சி ஒன்றியங்கள்** | 14 |  |
| **ஊராட்சிகள்** | 225 |  |
| **வருவாய் கிராமங்கள்** | 375 |  |
| **சட்டமன்றத் தொகுதிகள்** | 8 |  |
| **மக்களவைத் தொகுதிகள்** | 1 |  |
| **பரப்பளவு** | **மொத்தம்**: 5722 ச. கி. மீ
**நகர்புறம்**: 690.64 ச. கி. மீ
**ஊரகம்**: 5031.36 ச. கி. மீ |  |
| **மக்கள் தொகை**
(2011) | **மொத்தம்**: 22,51,744
**ஆண்கள்**: 11,29,868
**பெண்கள்**: 11,21,876 |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 638 xxx |  |
| '''தொலைபேசிக்
குறியீடு''' | 0424 (ஈரோடு)
04204 (கொடுமுடி)
04294 (பெருந்துறை)
04256 (பவானி)
04285 (கோபிசெட்டிபாளையம்)
04295 (சத்தியமங்கலம்) |  |
| **வாகனப் பதிவு** | TN 33 (ஈரோடு கிழக்கு)
TN 36 (கோபிசெட்டிபாளையம்)
TN 56 (பெருந்துறை)
TN 86 (ஈரோடு மேற்கு) |  |
| **பாலின விகிதம்** | ஆ-51%/பெ-49% ♂/♀ |  |
| **கல்வியறிவு** | 72.58% |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | erode | } |  
**ஈரோடு மாவட்டம்** (*Erode district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ஈரோடு ஆகும். இது தமிழ்நாட்டின், மேற்குப் பகுதியில் அமைந்துள்ளது. இந்த மாவட்டம் 5,722 ச.கி.மீ பரப்பளவைக் கொண்டுள்ளது.  
இதன் வடக்கில் கர்நாடக மாநிலம், தெற்கில் திருப்பூர் மாவட்டம் மற்றும் கரூர் மாவட்டங்கள், கிழக்கில் நாமக்கல் மற்றும் சேலம் மாவட்டங்கள், மேற்கில் கோயம்புத்தூர் மற்றும் நீலகிரி மாவட்டங்கள் அமைந்துள்ளன. காவிரி, பவானி, மற்றும் நொய்யல் ஆகிய ஆறுகள் ஈரோடு மாவட்டத்தின் வழியாகப் பாய்கின்றன. 1996-ஆம் ஆண்டுவரை, இது "பெரியார் மாவட்டம்" என்று அழைக்கப்பட்டது.
# ஈரோடு மாவட்டம்

## பெயர்க் காரணம்

பெரும்பள்ளம் ஓடை மற்றும் பிச்சைக்காரன்பள்ளம் ஓடை ஆகிய இரண்டு ஓடைகளுக்கு நடுவே அமைந்துள்ளதால் இவ்வூரை ஈரோடை (இரண்டு ஓடை) என்னும் பெயரால் அழைக்கின்றனர். இங்குள்ள கடவுளுக்கு, *கபாலீசுவரர்* என்ற பெயர். அதனை ஒட்டி *ஈர ஓடு* என்னும் பெயர் ஏற்பட்டு நாளடைவில் ஈரோடு என்று மாறியதாகவும் கூறுவர்.
# ஈரோடு மாவட்டம்

## வரலாறு

இலக்கியப் புகழும், வரலாற்று பெருமையும், தொல்பொருள் சிறப்பும் மிக்க ஈரோடு மாவட்டம், தமிழகத்தின் மேற்குப்பகுதியில் அமைந்துள்ளது. அப்போதைய கோயமுத்தூர் மாவட்டத்தின் ஒரு பகுதியாக இருந்த ஈரோடு நகரம், 3000 வீடுகளைக்கொண்டு முக்கிய வணிக ஊராகத்திகழ்ந்தது. பல அன்னியப்படைகள் தாக்கி அழித்தன, அனைத்து செல்வங்களும் கொள்ளையடித்து கொண்டு போகப்பட்டன. அதனால் 1792 ஆம் ஆண்டில் ஈரோடு நகரம் வெறும் 400 இடிந்த வீடுகளையும் 3000 மக்களையும் மட்டுமே கொண்டிருந்தது.  
பின்பு 4-3-1799இல் திப்பு சுல்தான் வீழ்ச்சிக்குப் பின்னர் இந்தப்பகுதி முழுவதும் கும்பினியர் வசமானது. அப்பொழுது நொய்யல் ஆற்றை மையமாக வைத்து நொய்யல் வடக்கு மாவட்டம் மற்றும் நொய்யல் தெற்கு மாவட்டம் என இரண்டு மாவட்டங்களாக பிரிக்கப்பட்டது. இதற்கு முறையே பவானியும், தாராபுரமும் தலைநகரங்களாயின. நொய்யல் வடக்கு மாவட்டத்தில் கோயமுத்தூர், ஈரோடு, சத்தியமங்கலம் போன்ற பகுதிகளும், நொய்யல் தெற்கு மாவட்டத்தில் கரூர், பொள்ளாச்சி, தாராபுரம் போன்ற பகுதிகளும் அடங்கியிருந்தன.  
பின்னர் ஏற்பட்ட நிர்வாக மாற்றத்தால், 1804 ஆம் ஆண்டு கோயம்புத்தூரை தலைநகராகக்கொண்டு மாவட்டம் திருத்தி அமைக்கப்பட்டது. அப்போது அதில் இருந்த ஈரோடு தாலுகாவை, பெருந்துறை தாலுகாவுடன் இணைத்து ஈரோட்டை துணை தாலுகாவாக மாற்றினர். அதேபோல், காங்கேயம் தாலுகாவை, தாராபுரத்துடன் இணைத்தனர், மேலும் சத்தியமங்கலம் தாலுகா தலைமையகத்தை கோபிசெட்டிபாளையத்துக்கு மாற்றினர்.  
பின்னர் 1868 ஆம் ஆண்டில் ஈரோடு மீண்டும் தாலுக்கா அந்தஸ்த்து பெற்றபோது தனி தாலுகாவாக இருந்த பெருந்துறை, ஈரோடு தாலுகாவுடன் இணைக்கப்பட்டது.  
அதன்பின், 24-9-1979-இல் மாநில நிர்வாக சீர்திருத்தக்குழுவின் பரிந்துரைப்படி ஈரோடு நகரைத் தலைமையிடமாகக்கொண்டு தனி மாவட்டம் உருவாக்கவும், மேலும் தாராபுரம் தாலுகாவைப் பிரித்து காங்கேயம் தாலுகாவும், ஈரோடு தாலுகாவைப் பிரித்து பெருந்துறை தாலுகாவும் மற்றும் கோபிச்செட்டிபாளையத்தை தலைமையிடமாகக்கொண்டிருந்த சத்தியமங்கலம் தாலுகாவை பிரித்து கோபிச்செட்டிபாளையம், சத்தியமங்கலம் என இரண்டாகப் பிரித்தும் மொத்தம் மூன்று புதிய தாலுகாகளை உருவாக்கவும் உத்தேசிக்கப்பட்டது. அதன்படி கோயமுத்தூர் மாவட்டத்திலிருந்த ஈரோடு, பெருந்துறை, பவானி, காங்கேயம், கோபிச்செட்டிபாளையம் தாலுகாக்களையும், சேலம் மாவட்டத்திலிருந்த சங்ககிரி மற்றும் திருச்செங்கோடு தாலுகாக்களையும் இணைத்து ஈரோடு மாவட்டம் உருவாக்கத் திட்டமிடப்பட்டது. ஆனால் அப்போதைய சேலம் மாவட்ட ஆட்சியாளர்கள், திருச்செங்கோட்டையும், சங்ககிரியையும் ஈரோட்டுடன் இணைத்தால் சேலம் மாவட்டத்தின் வருவாய் கடுமையாக பாதிக்கும் என்பதால் இதற்கு எதிர்ப்பு தெரிவித்தனர். எனவே, திருச்செங்கோடு மற்றும் சங்ககிரி தாலுகாக்களைத் தவிர்த்து அதற்கு மாற்றாக சத்தியமங்கலம் மற்றும் தாராபுரத்தை சேர்த்து, ஏனைய ஐந்து தாலுகாகளையும் உள்ளடக்கி மொத்தம் ஏழு தாலுகாகளுடன் புதிய மாவட்டம் உருவானது. 1997ஆம் ஆண்டு வரை பெரியார் மாவட்டம் என்று அழைக்கப்பட்டது. பின்னர் மாவட்டத் தலைநகரான ஈரோடு நகரின் பெயராலேயே ஈரோடு மாவட்டம் என்று அழைக்கப்பட்டு வருகிறது.  
2008 ஆம் ஆண்டில், திருப்பூர் மாவட்டம் உருவாக்கப்பட்டபோது, ஈரோடு மாவட்டத்திலிருந்த தாராபுரம் மற்றும் காங்கேயம் தாலுகாக்கள் முழுமையாகவும், பெருந்துறை தாலுகாவிலிருந்த ஒரு பகுதியும் (ஊத்துக்குளி மற்றும் குன்னத்தூர் ஒன்றியப்பகுதிகள்) பிரிக்கப்பட்டு திருப்பூர் மாவட்டத்துடன் இணைக்கப்பட்டன.
# ஈரோடு மாவட்டம்

## வரலாறு

### வரலாற்றுச் சிறப்பு

பழங்கால கொங்கு மண்டலத்தில் மேல்கொங்கு மண்டலமாக ஈரோடு மாவட்டம் விளங்குகிறது. கோயம்புத்தூர், ஈரோடு, நாமக்கல் மாவட்டங்களையும், கரூர் மாவட்டத்தின் மேற்குப் பகுதியையும், திண்டுக்கல் மாவட்டத்தின் வடக்குப் பகுதியையும் உள்ளடக்கி இருப்பதே கொங்கு நாடு ஆகும். இப்பகுதிகளை கொங்கர் ஆண்டு வந்தனர். இங்குள்ள தாராபுரத்தில் உரோம நாணயங்கள் கண்டெடுக்கப்பட்டுள்ளன. உரோம பேரரசுக்கும் இம்மாவட்ட வணிகர்களுக்கும் வணிகம் நடந்திருக்க வேண்டும் என்பது வரலாற்று அறிஞர்களின் கணிப்பு.  
இதுபோலவே நொய்யல் ஆற்றின் கரையில் சென்னிமலைக்கு அருகே உள்ள 'கொடுமணல் நாகரிகம்' 2000 ஆண்டுகளுக்கு முற்பட்டது என்று ஆய்வு செய்யப்பட்டுள்ளது. இங்கு பல வண்ண மணிகள், ஓடுகள் கிடைத்துள்ளன. சங்க காலத்திற்கு பின்னர் கங்கர்கள் ஆட்சி செய்து வந்துள்ளனர். அவர்களை சோழர்கள் 9 ஆம் நூற்றாண்டில் முறியடித்து கொங்கு மண்டலத்தை ஆளத் தலைப்பட்டனர். சோழர் ஆட்சியில் கொங்கு மண்டலம் 'அதிராசராச மண்டலம்' என்று அழைக்கப்பட்டது. இக்காலத்தில் கொங்குவேளிர் *பெருங்கதையையும்*; பவணந்தி *நன்னூலையும்*; அடியார்க்கு நல்லார் *சிலப்பதிகாரத்திற்கு* உரையையும் எழுதியுள்ளனர்.  
சோழர்களுக்குப் பிறகு பாண்டியர்கள், ஹோய்சாளர்கள், விஜயநகர மன்னர்கள், மைசூர் உடையார்கள், திப்பு சுல்தான் முதலியோர் இப்பகுதியை ஆண்டிருக்கின்றனர். இக்காலங்களில் பட்டக்காரர் வசம் வரிவசூலிப்பு இருந்திருக்கிறது.
# ஈரோடு மாவட்டம்

## மாவட்ட வருவாய் நிர்வாகம்

ஈரோடு மாவட்டமானது, ஈரோடு மற்றும் கோபிசெட்டிபாளையம் என இரண்டு வருவாய் கோட்டங்களும், பத்து வருவாய் வட்டங்களும் (தாலுகாக்கள்), 35 உள்வட்டங்களும், 375 வருவாய் கிராமங்களும் கொண்டுள்ளது.  
**ஈரோடு வருவாய் கோட்டம்**
- ஈரோடு வட்டம்
- மொடக்குறிச்சி வட்டம்
- பவானி வட்டம்
- பெருந்துறை வட்டம்
- கொடுமுடி வட்டம்  
**கோபிசெட்டிபாளையம் வருவாய் கோட்டம்**
- கோபிச்செட்டிப்பாளையம் வட்டம்
- சத்தியமங்கலம் வட்டம்
- அந்தியூர் வட்டம்
- நம்பியூர் வட்டம்
- தாளவாடி வட்டம்
# ஈரோடு மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டம் ஒரு மாநகராட்சியும், 4 நகராட்சியும், 42 பேரூராட்சிகளும் கொண்டுள்ளது.
# ஈரோடு மாவட்டம்

## உள்ளாட்சி மற்றும் ஊராட்சி நிர்வாகம்

### மாநகராட்சி மற்றும் நகராட்சிகள்

1. ஈரோடு மாநகராட்சி
1. கோபிச்செட்டிப்பாளையம் தேர்வு நிலை நகராட்சி
1. சத்தியமங்கலம் முதல் நிலை நகராட்சி
1. பவானி இரண்டாம் நிலை நகராட்சி
1. புன்செய்ப்புளியம்பட்டி இரண்டாம் நிலை நகராட்சி
# ஈரோடு மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

1. அம்மாப்பேட்டை
1. அந்தியூர்
1. ஆப்பக்கூடல்
1. அரச்சலூர்
1. அரியப்பம்பாளையம்
1. அத்தாணி
1. அவல்பூந்துறை
1. பவானிசாகர்
1. சென்னசமுத்திரம்
1. சென்னிமலை
1. சித்தோடு
1. எலத்தூர்
1. ஜம்பை
1. காஞ்சிக்கோயில்
1. கருமாண்டி செல்லிபாளையம்
1. காசிபாளையம்
1. கெம்பநாயக்கன்பாளையம்
1. கீழம்பாடி
1. கொடுமுடி
1. கொளப்பலூர்
1. கொல்லன்கோயில்
1. கூகலூர்
1. லக்கம்பட்டி
1. மொடக்குறிச்சி
1. நல்லாம்பட்டி
1. நம்பியூர்
1. நசியனூர்
1. நெருஞ்சிப்பேட்டை
1. ஒலகடம்
1. பி. மேட்டுப்பாளையம்
1. பள்ளபாளையம்
1. பாசூர்
1. பெரியகொடிவேரி
1. பெருந்துறை
1. பெத்தம்பாளையம்
1. சலங்கப்பாளையம்
1. சிவகிரி
1. ஊஞ்சலூர்
1. வடுகப்பட்டி
1. வாணிப்புத்தூர்
1. வெள்ளோட்டம்பரப்பு
1. வேங்கம்புதூர்
# ஈரோடு மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள் மற்றும் கிராம ஊராட்சிகள்

இம்மாவட்டம் 14 ஊராட்சி ஒன்றியங்களையும், 225 கிராம ஊராட்சிகளையும் கொண்டுள்ளது.
# ஈரோடு மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள் மற்றும் கிராம ஊராட்சிகள்

#### ஊராட்சி ஒன்றியங்கள்

1. அம்மாபேட்டை
1. அந்தியூர்
1. பவானி
1. கோபிச்செட்டிப்பாளையம்
1. பெருந்துறை
1. சத்தியமங்கலம்
1. சென்னிமலை
1. ஈரோடு
1. கொடுமுடி
1. பவானிசாகர்
1. நம்பியூர்
1. மொடக்குறிச்சி
1. தாளவாடி
1. தூக்கநாயக்கன்பாளையம்
# ஈரோடு மாவட்டம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 2,251,744 மக்கள் இம்மாவட்டத்தில் வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். இம்மாவட்ட மக்களின் சராசரி கல்வியறிவு 72.58% ஆகும்.
# ஈரோடு மாவட்டம்

## மக்கள் வகைப்பாடு

### சமயம்

இம்மாவட்டத்தில் இந்து சமயத்தவரின் மக்கள்தொகை 2,115,455 (93.95 %) ஆகவும், இசுலாமியர் மக்கள்தொகை 76,098 (3.38 %) ஆகவும், கிறித்தவ சமயத்தினரின் மக்கள்தொகை 55,899 (2.48 %) ஆகவும், சீக்கிய மக்கள்தொகை 435 (0.02 %) ஆகவும், பௌத்த சமய மக்கள்தொகை 148 (0.01 %) ஆகவும், சைன சமய மக்கள்தொகை 639 (0.03 %) ஆகவும், பிற சமயத்து மக்கள்தொகை 157 (0.01 %) ஆகவும் மற்றும் சமயம் குறிப்பிடாதவர்கள் மக்கள்தொகை 2,913 (0.13 %) ஆகவும் உள்ளது.
# ஈரோடு மாவட்டம்

## அரசியல்

### சட்டமன்றம்

இம்மாவட்டம் 8 சட்டமன்றத் தொகுதிகளை கொண்டுள்ளது.  
| 1 | ஈரோடு கிழக்கு | ஈ. வி. கே. எஸ். இளங்கோவன் | இந்திய தேசிய காங்கிரசு |  |
| --- | --- | --- | --- | --- |
| 2 | ஈரோடு மேற்கு | எஸ். முத்துசாமி | திமுக |  |
| 3 | மொடக்குறிச்சி | சி. கே. சரஸ்வதி | பாஜக |  |
| 4 | பெருந்துறை | சி. ஜெயக்குமார் | அதிமுக |  |
| 5 | பவானி | கே. சி. கருப்பண்ணன் | அதிமுக |  |
| 6 | அந்தியூர் | ஏ. ஜி. வெங்கடாசலம் | திமுக |  |
| 7 | கோபிச்செட்டிப்பாளையம் | கே. ஏ. செங்கோட்டையன் | அதிமுக |  |
| 8 | பவானிசாகர் | அ. பண்ணாரி | அதிமுக | } |
# ஈரோடு மாவட்டம்

## அரசியல்

### மக்களவை

இம்மாவட்டம் ஒரு மக்களவைத் தொகுதியை கொண்டுள்ளது.  
| 1 | ஈரோடு | அ. கணேசமூர்த்தி | திமுக | } |
| --- | --- | --- | --- | --- |
# ஈரோடு மாவட்டம்

## மாவட்டக் காவல்துறை அமைப்பு

தமிழ்நாடு காவல்துறையின் மாவட்டக் காவல் அமைப்பான, ஈரோடு மாவட்டக் காவல் பிரிவில் உள்ளடங்கியது. ஈரோடு மாநகரில், 8 சட்டம் ஒழுங்கு காவல் நிலையங்களும், ஒரு குற்றப் பிரிவு காவல் நிலையமும் இரண்டு போக்குவரத்துக் காவல் நிலையங்களும் உள்ளன.
# ஈரோடு மாவட்டம்

## பொருளாதாரம்

ஈரோட்டில் வேளாண்மைக் கருவிகள், இயந்திரங்கள் தயாரிக்கும் தொழில், தமிழ்நாடு சிறுதொழில் துறையினரால் நடத்தப்படுகிறது. இவை தவிர எண்ணெய், தோல், பருத்தி ஆலைத் தொழில் சிறப்பாக நடை பெறுகிறது. இதன் அருகில் முட்டையைப் பொடியாக்கி பொதி செய்யும் தொழில் ஏற்றுமதியில் பெரும் வளர்ச்சியைக் கண்டுள்ளது. பாத்திரத் தொழிலும் நடந்து வருகிறது. ஈரோடு துணி மார்க்கெட் இந்திய அளவில் 5ஆம் இடம் பெறுகிறது. சிறு சேமிப்பு திட்டத்தில் 33.65 கோடி ரூபாயில் இம்மக்கள் முதலீடு செய்துள்ளனர்.  
ஈரோடு மாவட்டம் மஞ்சள், சமையலில் பயன்படுத்தப்படும் வாசனைப் பொருட்களுக்கான முக்கிய சந்தையாகும். மஞ்சளானது துணிகளுக்கு சாயமாகவும் பயன்படுத்தப் படுகிறது. மஞ்சளானது ஈரோடு மற்றும் கோபிசெட்டிப்பாளையத்தில் இருந்து வருகிறது. ஊத்துக்குளி வெண்ணெய் புகழ் பெற்றது.
# ஈரோடு மாவட்டம்

## பொருளாதாரம்

### விவசாயம்

மொத்த விவசாய பரப்பு 9 இலட்சம் ஏக்கர்; முக்கிய விளை பொருட்கள்: நெல், நிலக்கடலை, மஞ்சள், கரும்பு, சோளம், பருத்தி, புகையிலை, எள். விவசாயத் தொழிலாளர்கள்: 10,78,256 பேர்கள். மஞ்சள் சந்தை தமிழகத்திலேயே ஈரோட்டில்தான் நடைபெறுகிறது. தமிழ்நாட்டில் நெல் உற்பத்தியில் சென்ற ஆண்டு ஈரோடு மாவட்டம் முதலிடம் பெற்றது. தேங்காய் மற்றும் வாழை உற்பத்தியில் முன்னணி வகிக்கிறது ஈரோடு மாவட்டம்.